Mesajul astrelor pentru Berbeci este să se mai liniștească puțin. Săgetătorul va avea o zi în care starea sa de sănătate ar fi pusă la încercare, în timp ce pentru Capricorn, o decizie importantă stă să bată la ușă.
Berbec
Încearcă să te mai liniștești puțin. E mijlocul săptămânii și deja ești în pragul epuizării. De asemenea, atitudinea ta s-ar putea să îi afecteze și pe cei din jur, așa că schimbă ceva. Lucrurile nu se vor mișca mai repede dacă te agiți pe loc.
Taur
Mesajul astrelor pentru tine este să fii atent la bani. Vor urma niște cheltuieli mari, pentru care nu erai pregătit, astfel că bugetul tău pentru finalul lunii martie ar putea fi dat peste cap. Cere ajutor dacă este cazul.
Gemeni
Mai multă vigilență miercuri, pentru că poți fi păcălit, atât de prieteni, cât și de străini. Nu-ți mai expune planurile peste tot și încearcă să mai ții anumite lucruri pentru tine. În final, unii oameni nu vor să te vadă reușind, ci din contră, ți-ar putea "fura" victoria.
Rac
O zi de miercuri liniștită pentru tine, iar până la urmă de asta aveai nevoie. Te-ai agitat mult în prima parte a săptămânii, astfel că acum e momentul să iei o gură mare de aer și să te mai gândești și la tine.
Leu
Traversezi o perioadă în care regretele sunt pe primul loc. Poate ai rănit anumite persoane și simți nevoia să mai schimbi ceva acum. Nu e niciodată prea târziu, însă ia în calcul și situația în care ceilalți nu vor mai vrea să audă nimic de tine.
Fecioară
Probleme pe plan amoros pentru tine. Ai grijă la cuvinte, pentru că pot exista tensiuni majore în relația cu partenerul de viață. Înainte să îți expui punctul de vedere, ascultă și ce are de zis cealaltă persoană. S-ar putea să rămâi surprins.
Balanță
Mesajul astrelor pentru tine este să fii atent la detalii. Vei afla că o persoană importantă din viața ta îți ascunde niște lucruri, care te-ar putea afecta enorm. Îți poți da seama singur de ce se întâmplă, doar dacă acorzi o atenție sporită anumitor situații.
Scorpion
Ziua de miercuri te găsește pe gânduri. Îți dorești să faci o schimbare, însă nu știi care va fi rezultatul final. Mesajul astrelor pentru tine este să nu mai pui mereu negrul în față și să te lași purtat de val măcar o singură dată.
Săgetător
Nu te simți prea grozav miercuri. Starea ta de sănătate ar putea fi pusă la grea încercare. Nu te agita și încearcă să te relaxezi și să fii mai optimist. E doar o perioadă pe care poți să o depășești singur.
Capricorn
Ai de luat o decizie importantă pe plan profesional. Ți-ai dorit ceva de mult timp și în sfârșit lucrurile încep să prindă contur, dar ți-e frică. Nu mai despica firul în patru și trăiește din plin. Până la urmă ai muncit mult ca să ajungi aici.
Vărsător
Mesajul astrelor pentru tine este să te pregătești pentru o zi prosperă din punct de vedere financiar. O să primești bani, o sumă de care aveai reală nevoie. De acum, lucrurile se vor aranja și în cazul tău.
Pești
O veste bună pe care o așteptai de multă vreme apare în sfârșit. Acum înțelegi că așteptarea, dar și răbdarea au meritat. E momentul să te bucuri de ceea ce se întâmplă și să lași gândurile negative deoparte.